วาจิมะ

**วาจิมะ** () เป็นนครในจังหวัดอิชิกาวะ ประเทศญี่ปุ่น  วาจิมะมีจำนวนประชากรประมาณ 27,698 คน 12,768 หลังคาเรือน ความหนาแน่นของประชากร 65 คนต่อตารางกิโลเมตร มีขนาดพื้นที่ทั้งสิ้น 

## ภูมิศาสตร์
นครวาจิมะกินพื้นที่ครอบคลุมชายฝั่งตะวันตกเฉียงเหนือของคาบสมุทรโนโตะ และล้อมรอบด้วยทะเลญี่ปุ่นทางทิศเหนือและทิศตะวันตก พื้นที่บางส่วนอยู่ภายในเขต เกาะเฮกูราจิมะซึ่งอยู่ห่างจากชายฝั่งทางเหนือของคาบสมุทรโนโตะ 47 กิโลเมตร ก็เป็นส่วนหนึ่งของนครวาจิมะ

### อาณาเขตติดต่อ
* จังหวัดอิชิกาวะ
** ทิศตะวันออกเฉียงเหนือ: นครซูซุ
** ทิศตะวันออก: เมืองโนโตะ
** ทิศตะวันออกเฉียงใต้: เมืองอานามิซุ
** ทิศใต้: เมืองชิกะ

### ภูมิอากาศ
วาจิมะมีภูมิอากาศแบบอบอุ่นชื้นกึ่งเขตร้อน (เคิพเพิน *Cfa*) โดยมีลักษณะเฉพาะคือฤดูร้อนที่อบอุ่นและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในวาจิมะอยู่ที่  ปริมาณน้ำฝนเฉลี่ยต่อปีคือ  โดยเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดจะอยู่ในช่วงเดือนสิงหาคมที่ประมาณ  และต่ำสุดในเดือนมกราคมที่ประมาณ 

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของวาจิมะลดลงประมาณร้อยละ 50 ในช่วง 50 ปีที่ผ่านมา

## ประวัติศาสตร์
[thumb|เมืองวาจิมะหลัง[แผ่นดินไหวในคาบสมุทรโนโตะ ค.ศ. 2024|แผ่นดินไหวในปี ค.ศ. 2024]]
พื้นที่บริเวณวาจิมะเป็นส่วนหนึ่งของแคว้นโนโตะในสมัยโบราณ และเป็นเมืองท่าที่มีชื่อเสียงในด้านการค้าภายในทวีปเอเชีย ในช่วงยุคเซ็งโงกุ (ค.ศ. 1467–1568) พื้นที่แห่งนี้เป็นที่โต้แย้งกันระหว่างตระกูลฮาตาเกยามะ ตระกูลอูเอซูงิ และตระกูลมาเอดะ ต่อมาในยุคเอโดะ พื้นที่นี้กลายเป็นส่วนหนึ่งของแคว้นศักดินาคางะ ภายใต้การปกครองของรัฐบาลโชกุนโทกูงาวะ พื้นที่แห่งนี้นับว่ายังคงเป็นเมืองท่าที่มีชื่อเสียงในเส้นทางเดินเรือตามชายฝั่งที่มีชื่อว่า คิตามาเอบูเนะ ระหว่างโอซากะกับฮกไกโด

หลังจากการฟื้นฟูเมจิ พื้นที่แห่งนี้ถูกจัดแบ่งเป็นอำเภอโฮซุและอำเภอฟูเงชิ วันที่ 1 เมษายน ค.ศ. 1889 ได้มีการจัดตั้งเมืองวาจิมะขึ้นพร้อมกับการจัดตั้งระบบเทศบาลสมัยใหม่ เมืองวาจิมะได้รับการยกฐานะเป็นนครเมื่อวันที่ 31 มีนาคม ค.ศ. 1954 หลังจากผนวกเอาหมู่บ้านใกล้เคียงเข้ามาเป็นส่วนหนึ่ง ได้แก่ หมู่บ้านโอยะ คาวาราดะ โคโนซุ นิชิโฮะ มิอิ และนาจิมิ และเมื่อวันที่ 1 กุมภาพันธ์ ค.ศ. 2006 เมืองมนเซ็งได้รวมเข้ากับนครวาจิมะ

เมื่อวันที่ 26 พฤษภาคม ค.ศ. 1983 หลังจากเกิดแผ่นดินไหวในทะเลญี่ปุ่น ค.ศ. 1983 คลื่นสึนามิที่ตามมาได้พัดเข้าสู่ท่าเรือของเมืองวาจิมะ วีดิทัศน์ของคลื่นสึนามิได้ถูกช่างภาพจากสถานีโทรทัศน์บันทึกไว้
และได้ถูกนำมาใช้ในการวิจัยสึนามิครั้งหลัง ๆ

เมื่อวันที่ 25 มีนาคม ค.ศ. 2007 ได้เกิดแผ่นดินไหวในคาบสมุทรโนโตะ ทำให้มีผู้เสียชีวิต 1 ราย บาดเจ็บ 279–356 ราย (ในจำนวนนี้สาหัส 26 ราย) และสร้างความเสียหายต่อทรัพย์สินทั้งในนครวาจิมะและส่วนอื่น ๆ ของจังหวัดอิชิกาวะ บ้านเรือนราว 6,056 หลังได้รับผลกระทบจากแผ่นดินไหว โดยในจำนวนนี้มีบ้านที่เสียหายโดยสมบูรณ์ 476 หลัง

เมื่อวันที่ 1 มกราคม  ค.ศ. 2024 ได้เกิดแผ่นดินไหวในคาบสมุทรโนโตะ ค.ศ. 2024 ต่อมาเกิดเพลิงไหม้ส่งผลให้สิ่งก่อสร้างหลายแห่งในเมืองถูกเผาทำลายรวมถึงตลาดเช้าวาจิมะที่ซึ่งมีประวัติศาสตร์ยาวนานถึง 1,300 ปี เมืองวาจิมะสามารถบันทึกความรุนแรงแผ่นดินไหวได้ 7 ทำให้เกิดการพังทลายของอาคารเป็นบริเวณกว้าง

## การเมืองการปกครอง
thumb|ศาลาว่าการนครวาจิมะ

วาจิมะมีรูปแบบการปกครองแบบนายกเทศมนตรี–สภา โดยมีนายกเทศมนตรีที่มาจากการเลือกตั้งโดยตรง และสภานครซึ่งเป็นสภาเดี่ยวมีสมาชิกจำนวน 20 คน

## เศรษฐกิจ
เศรษฐกิจหลักในท้องถิ่น ได้แก่ การประมงเชิงพาณิชย์ การท่องเที่ยว การเกษตร และการผลิตภาชนะไม้ขัดเงา

## การศึกษา
วาจิมะมีโรงเรียนที่สังกัดเทศบาลนคร ได้แก่ โรงเรียนประถม 10 แห่ง และโรงเรียนมัธยมต้น 3 แห่ง โรงเรียนที่สังกัดคณะกรรมการการศึกษาจังหวัดอิชิกาวะ ได้แก่ โรงเรียนมัธยมปลาย 2 แห่ง และยังมีโรงเรียนมัธยมปลายเอกชนอีก 1 แห่ง

## การขนส่ง
การขนส่งในวาจิมะ ได้แก่
* ทางถนน: มี  วิ่งผ่าน
* ทางอากาศ: วาจิมะเป็นที่ตั้งของท่าอากาศยานโนโตะ
* ทางรถไฟ: ไม่มีรถไฟโดยสารให้บริการในพื้นที่

## อ้างอิง

## แหล่งข้อมูลอื่น
* 
* 
*  


หมวดหมู่:นครในจังหวัดอิชิกาวะ